
Tisztelt Képviselő-testület!
Martfű Város Önkormányzata több alkalommal pályázott már a Városháza felújítására, sikertelenül. Tavaly év folyamán saját költségvetésünkből sikerült megvalósítani a nyílászárók cseréjét, a pince- és a folyosó nyílászárói egy részének kivételével, idén szeretnénk ezt folytatni a homlokzat rendbetételével, felújításával.
 A beruházás tervezői költségbecslés alapján 48.300 eFt,- , az építési közbeszerzési értékhatárt meghaladja, ezért közbeszerzési eljárást kell indítanunk.
Martfű Város Önkormányzata Közbeszerzési Szabályzata 5.1.1. f) pontja értelmében az eljárás megindításáról a Képviselő testületnek kell döntenie. „Városháza homlokzatának felújítására”
Kérem a Tisztelt Képviselő–testületet, hogy az alábbi határozati javaslat elfogadásával a közbeszerzési eljárás megindítását szíveskedjen jóváhagyni.

Határozati javaslat:
Martfű Város Önkormányzata Képviselő- testületének
……./2019.(…….) határozata
a „Városháza homlokzatának felújítására” tárgyú közbeszerzési eljárás megindításáról

Martfű Város Önkormányzatának Képviselő-testülete megtárgyalta a „Városháza homlokzatának felújítása” tárgyú közbeszerzési eljárás megindítására vonatkozó előterjesztést, és az alábbiak szerint döntött:

A Képviselő-testület a Közbeszerzési Szabályzat 5.1.1. f) pontjában foglaltaknak megfelelően, a közbeszerzésekről szóló 2015. évi CXLIII. törvény alapján a „Városháza homlokzatának felújítása” tárgyban közbeszerzési eljárást indít.

Erről értesülnek:
1. Jász-Nagykun-Szolnok Megyei Kormányhivatal 
2. Valamennyi képviselő helyben
3. Műszaki iroda helyben
4. Pénzügyi és Adóügyi Iroda


Martfű, 2019. április 18.

                                                                                                                 Dr. Papp Antal
                                                                                                    polgármester

